

**ОУ “Св.Св. Кирил и Методий“ с. Равда общ. Несебър**

**УТВЪРЖДАВАМ:**

**ТАНЯ ПЕТКОВА**

**ДИРЕКТОР**

**ПРОГРАМА**

**ЗА ПРЕВЕНЦИЯ НА РАННОТО НАПУСКАНЕ НА УЧИЛИЩЕ**

 **УЧЕБНА 2018/2019 ГОДИНА**

**Въведение:**

 Програмата за превенция на ранното напускане е разработена в съответствие с рамкови европейски и национални документи, определящи приоритети на развитие до 2020 г. и е съобразена с цели в сферата на средното образование, определени на областно ниво.

Водещ приоритет е „Осигуряване на достъпно и качествено образование за развитие на личността чрез осъвременяване на системата на образование и осигуряване на нейната адаптивност спрямо нуждите на пазара на труда от водещи принципи за законосъобразност,партньорство, прозрачност и популяризиране на мерките и резултатите, приемственост, устойчивост на резултатите, своевременност, отчетност, мониторинг и контрол, иновативност..

 За целта на Програмата се прилагат определенията, дадени в Стратегията за намаляване дела на преждевременно напусналите образователната система. Като „преждевременно напуснали училище” се определят лицата между 14 и 20 години, завършили едва основно образование или по-ниска образователна степен и които вече не участват в никаква форма на образование или обучение. „Отпадане от училище” е отписването от училище на ученик до 18-годишна възраст преди завършване на последния гимназиален клас, ако лицето не е записано в друго училище.

Принципи

 Училищната програма за превенция на отпадането на ученици кореспондира с темата за включващото образование като предпоставка за предотвратяване на социалното изключване, базира се на основни принципи на включващото образование, а именно:

* Всяко дете има право на образование и трябва да има равен достъп до образование.
* Всяко дете може да учи и да се възползва от предимствата, които образованието дава.
* В образователния процес не се допуска дискриминация, основана на раса, народност, пол, етническа принадлежност, социален произход, вероизповедание, обществено положение, увреждане или друг статус.
* Включващото образование предполага промени в образователната система, за да може тя да се адаптира към потребностите на конкретното дете в много по-голяма степен, отколкото детето да се адаптира към системата.
* Различията между децата са източник на многообразие и богатство, а не на проблеми.
* Възгледите и мнението на детето трябва да бъдат взети предвид при неговото участие в училище. Детето следва да бъде стимулирано да участва активно в образователния процес.
* Всички аспекти на образованието, програми и методи на преподаване, както и формите на комуникация следва да бъдат адаптирани, за да се създадат възможности за включване.
* **Визия**

Програмата за превенция на отпадане се основава на иновативно, гъвкаво и личностно-ориентирано обучение:

* учениците да получат пълноценни знания, умения и компетентности
* да се изградят като свободни и морални личности, способни да живеят и работят заедно, да общуват помежду си, да поемат отговорности в демократично гражданско общество;
* да развиват творческите си заложби и способности;
* да изградят умения и навици за здравословен начин на живот;
* училището да се утвърди като конкурентноспособен и привлекателен център за всички деца от района, подлежащи на задължително обучение;

Визията на ОУ„Св. св. Кирил и Методий“” – с.Равда, като училище, осигуряващо ефективна, качествена и достъпна подкрепа за деца и ученици, застрашени от отпадане, която осигурява пълноценна личностна реализация в училищния живот, се фокусира върху:

* разнообразни дейности, насочени към удовлетворяване на желанията и потребностите на учениците;
* съчетаване на класно-урочни, извън-урочни и извънкласни форми на обучение и възпитание;
* работа с талантливи деца;
* работа с деца в неравностойно социално положение;
* работа с деца със специални образователни потребности работа с деца с различна етническа принадлежност
* уютна и функционална образователна среда

**Идентификация на проблема**

Отпадането на ученици от училище е не само социален, но и педагогически проблем. Причините за това са комплексни. Корените на това явление трябва да се търсят от една страна в семейната среда, в мотивацията на учениците за учебен труд, в слабия стремеж за личностна реализация в училищната среда, а от друга и в педагогическата колегия.

В последните години в училището ни няма отпаднали ученици.

В I-IV клас този проблем не е изявен поради факта, че малките ученици са обгрижвани от своите учители, който в повечето случаи са безспорни авторитети за тях.

По принцип този проблемът с отпадащите и застрашените от отпадане ученици е по-силно изразен в прогимназиалния етап . За огромна радост и в този етап през последните години нямаме такива ученици. Но все пак превантивно следва да се работи по този въпрос.

Анализирайки общо причините за отпадането на ученици от системата стигаме да извода , че прояви като липса на интерес и мотивация за учене ,слаби постижения в учебните занятия, а от там и допускане на неизвинени отсъствия, както и лоши прояви по отношение на дисциплина и междуличностно общуване в училище, това неминуемо ще поставя отделни ученици в групата на застрашени от отпадане. Затова е нужно да се предприемат мерки от цялата педагогическа колегия със съдействието на ръководството.

**Анализ на ситуацията**

В началото на учебната 2018/2019 година в ОУ„Св. св. Кирил и Методий”, с.Равда беше направена оценка на риска от отпадане на ученици от училището. Като предполагаеми рискови фактори,които биха предшестващи отпадането, бяха идентифицирани:

* Проблемна семейна среда;
* Продължително отсъствие от училище;
* Трудна адаптация към изискванията в училище;

**АНАЛИЗ Силни страни:**

Квалифицирани учители;

Интерактивни методи на обучение;

Извънкласни дейности;

Възможности за изява;

Създаване на приятелска среда;

Добра материална база;

**Слаби страни:**

Недостатъчна роля на ученическото самоуправление за създаване на подкрепяща среда за ученици, застрашени от отпадане;

 Недостатъчна ефективност на взаимодействието „училище - родители”;

* Липса на достатъчна работа по проекти.

***Възможности:***

* ранно идентифициране на децата в риск;
* нови форми за по-голямо ангажиране на родителите;
* ефективно включване на училищните и ресурсите на местната общност при реализиране на дейностите за превенция на отпадането от училище;
* обучение на педагогическия екип да идентифицира и решава социалните; образователните, поведенческите и други проблеми, които поставят децата в риск да отпаднат от училище;
* разработване и прилагане на обучителни, извънкласни и извънучилищни програми за мотивиране и задържане на децата, консултиране, професионално ориентиране и чрез активна работа със семейството;
* Кандидатстване по различни програми, насочени към финансиране на превантивни по отношение на отпадането дейности;
* поддържане на база данни, индивидуални програми за всяко застрашено дете;
* разширяване на връзките с извънучилищните институции

***Заплахи:***

* + Недостатъчно грижи и заинтересованост от страна на родителите.
	+ Липса на ефективни санкции за родителите.
	+ Нисък жизнен стандарт на част от населението.
	+ Проблеми в семействата, водещи до отпадане на деца от училище.
	+ Липса на финансови възможности за подкрепа на застрашените от отпадане.

**ЦЕЛИ НА ПРОГРАМАТА**

**Обща цел:**

Създаване на подкрепяща среда за учениците в училище

***Подцели:***

1. Изграждане на мотивация за посещение на училище и участие в живота на училищната общност

 **Индикатор за постигане - неизвинени и извинени отсъствия (намаляване)**

**2.**Създаване на положителни нагласи към учебния процес

 **Индикатор за постигане - успехът на застрашените ученици**

**МЕРКИ (ДЕЙНОСТИ) ЗА ПРЕВЕНЦИЯ НА ОТПАДАНЕТО ОТ УЧИЛИЩЕ**

1.Своевременно идентифициране на признаците за изоставане в усвояването на училищния материал и застрашеност от отпадане ("ранен учебен неуспех").

1.1. Изготвяне на ежемесечни отчети от класните ръководители за броя на отсъствията и причините, поради които учениците отсъстват.

1.2. Анализ на постиженията на застрашените от отпадане ученици и осъществяване на педагогическа подкрепа от страна на учителите и училищното ръководство.

 - Разработване на наваксващи програми по съответните предмети.

 -Провеждане на задължителна допълнителна индивидуална и групова работа по съответните предмети, предоставяща възможности за индивидуален темп при усвояване на учебния материал от застрашените от отпадане ученици.

2.Включване на застрашените от отпадане ученици в извънкласни и извънучилищни дейности.

2.1. Откриване на силните страни на личността.

2.2.Развиване на силните страни на личността чрез индивидуална работа с учениците или включването им в групи за извънкласни дейности.

2.3. Осигуряване на публични изяви на учениците с изявени дарби.

3. Осъществяване на ефективен диалог между училището и семействата на застрашените от отпадане ученици.

3.1. Въвеждане на алтернативи на традиционната родителска среща.

3.2. Организиране на кампании, които да стигнат до родители и настойници.

3.3. Засилване на контрола върху отсъствията и своевременно информиране на родителите.

3.4. Разпределяне на отговорностите и ангажиментите по отношение посещаемостта на училище между класните ръководители и родителите.

**Дейности на училищно равнище:**

1. Идентифициране на ученици в риск от отпадане.

 Отг.: Кл. ръководители

 Срок: през цялата учебна година

2. Обмен на добри практики в училищата.

 Отг.: Кл. ръководители

 Срок: през цялата учебна година

3. Провеждане на Дни на отворените врати.

 Отг.:Директор и членове на Обществения съвет

 Срок:мес.март 2019 г.

4. Класните ръководители информират родителите незабавно за допуснати неизвинени отсъствия или за нарушаване на дисциплината от страна на техните деца.

Отг.: Кл. ръководители

Срок: през цялата учебна година

5. Класните ръководители информират родителите за отлични изяви на ученика в извънкласни и в извънучилищни дейности.

Отг.: Кл. ръководители

Срок: през цялата учебна година

6. Повишаване на достъпа до съвременните ИТ и електронизация на учебния процес.

Отг.: Кл. ръководители

Срок: през цялата учебна година

7. Осигуряване на училището с хардуер и софтуер за използване на ИТ не само в обучителния процес, но и извън часовете за учениците, които нямат компютър в къщи.

Отг.: Директор

Срок: през цялата учебна година

8. Подобряване на възможностите за обучение на ученици със СОП в риск от отпадане.

Отг.: Кл. ръководители

Срок: през цялата учебна година

9. Максимално обхващане на учениците в риск от отпадане в занимания по интереси.

Отг.: Кл. ръководители

Срок: през цялата учебна година

Настоящата програма за превенция на ранното напускане на училище е в съответствие със Закона за предучилищно и училищно образование,

и е актуализирана и приета на заседанието на Педагогически съвет с протокол № 1 /18.09.2018 г. .